*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_**

**Chișinău**

**Cu privire la constituirea comisiilor pentru organizarea și desfășurarea**

**concursului de ocupare a funcțiilor publice de conducere de nivel superior**

În conformitate cu prevederile art.8 alin.(6) din Legea nr.158-XVI din 4 iulie 2008 cu privire la funcţia publică şi statutul funcţionarului public (Monitorul Oficial al Republicii Moldova, 2008, nr.230–232, art.840), cu modificările şi completările ulterioare,

 Guvernul **HOTĂRĂȘTE:**

 **1.** Se constituie Comisia pentru organizarea şi desfăşurarea concursului de ocupare a funcţiei publice de conducere de nivel superior de secretar general al Guvernului şi se aprobă componenţa ei nominală, conform anexei nr.1.

 **2.** Se constituie Comisia pentru organizarea şi desfăşurarea concursului de ocupare a funcţiilor publice de conducere de nivel superior de secretar general adjunct al Guvernului, de secretar general de stat și secretar de stat al ministerului, adjunct al conducătorului autorității administrative şi se aprobă componenţa ei nominală, conform anexei nr.2.

 **3.** Comisiile specificate la punctele 1 și 2 vor organiza şi desfăşura concursul pentru ocuparea funcţiilor publice de conducere de nivel superior de secretar general al Guvernului, secretar general adjunct al Guvernului, secretar general de stat și secretar de stat al ministerului, adjunct al conducătorului autorității administrative în conformitate cu prevederile Regulamentului cu privire la ocuparea funcţiei publice prin concurs, aprobat prin Hotărîrea Guvernului nr.201 din 11 martie 2009, cu modificările şi completările ulterioare.

 **5.** Cancelaria de Stat:

 a) va asigura, la solicitarea preşedinților comisiilor, publicarea, în modul stabilit, a anunţului şi a informaţiei cu privire la condiţiile de desfăşurare a concursului;

 b) va asigura activitatea comisiilor cu birou, echipament tehnic, mijloace de comunicare, materiale necesare şi consumabile.

 **6.** Se abrogă Hotărîrea Guvernului nr.154 din 28 februarie 2014 “Cu privire la constituirea Comisiei pentru organizarea și desfășurarea concursului de ocupare a funcțiilor publice de conducere de nivel superior” (Monitorul Oficial al Republicii Moldova, 2014, nr.53-59, art.169), cu modificările ulterioare.

 **PRIM-MINISTRU Pavel FILIP**

Anexa nr.1

la Hotărîrea Guvernului

nr.\_\_\_ din \_\_ \_\_\_\_\_\_\_\_\_\_ 2017

**COMPONENŢA NOMINALĂ**

**a Comisiei pentru organizarea şi desfăşurarea concursului de**

**ocupare a funcţiei publice de conducere de nivel superior de secretar general al Guvernului**

1. Pavel FILIP - Prim-ministrul Republicii Moldova, Președintele Comisiei

2. Violeta IVANOV - Președintele Comisiei administrație publică, dezvoltare regională, mediu și schimbări climatice, Parlamentul Republicii Moldova

3. Mircea BUGA - șef al Cabinetului Prim-ministrului

4. Vladimir CEBOTARI - ministru al Justiției

5. Alic BÎRCĂ - doctor în economie, conferențiar universitar, Academia de Studii Economice din Moldova

6. Valentina BODRUG – LUNGU – Președinte, Asociația Obștească ,,GENDER- CENTRU”

7. Lilian GHIȘCĂ - șef Direcție control venituri și proprietăți, Autoritatea Națională de Integritate

Anexa nr.2

la Hotărîrea Guvernului

nr.\_\_\_ din \_\_ \_\_\_\_\_\_\_\_\_\_ 2017

**COMPONENŢA NOMINALĂ**

**a Comisiei pentru organizarea şi desfăşurarea concursului de**

**ocupare a funcţiilor publice de conducere de nivel superior de secretar general adjunct al Guvernului, secretar general de stat și secretar de stat al ministerului, adjunct al conducătorului autorității administrative**

1. Secretarul general al Guvernului, Președinte al Comisiei

2. Iurie CIOCAN - director, Centrul de Implementare a Reformelor

3. Andrei GROZA - doctor în istorie, conferențiar universitar, Academia de Administrare Publică

4. Alic BÎRCĂ - doctor în economie, conferențiar universitar, Academia de Studii Economice din Moldova

5. Valentina BODRUG - LUNGU – președinte, Asociația Obștească ,,GENDER- CENTRU”

6. Lilian GHIȘCĂ - șef Direcție control venituri și proprietăți, Autoritatea Națională de Integritate.

7. Aliona MEDVEȚCAIA – șef Direcție juridică, Cancelaria de Stat